Як ужо паведамлялася раней, 21 траўня адбудзецца IV Мінскі адкрыты робатурнір. Мерапрыемства пройдзе ў Палацы дзяцей і моладзі (Старавіленскі тракт, 41) і збярэ шматлікія дзіцячыя і падлеткавыя каманды па робататэхніцы з розных куткоў нашай краіны. Напярэдадні турніру UNIVERSITAS.BY паразмаўляў аб праблемах і перспектывах дзіцячай і ня толькі робататэхнікі ў Беларусі з аднымі з арганізатараў спаборніцтва, а таксама на свае вочы пабачыў як адбываецца навучанне дзяцей робататэхніцы і падрыхтоўка камандаў да спаборніцтваў.